નવી દિલ્હી, 4 જૂલાઇ: આરોપો અને પાકિસ્તાન ક્રિકેટ ટીમના વિવાદો સાથે જૂનો સંબંધ રહ્યો છે. ક્યારેક પોતાના ક્રિકેટરોને લઇને તો ક્યારેક મેચ ફિક્સિંગને લઇને પાક ટીમ વિવાદોમાં ગૂંચવાયેલી રહે છે. ફરી એકવાર પાક ક્રિકેટ વિવાદોમાં ઘેરાઇ ગયું છે. પાકિસ્તાન ક્રિકેટ ટીમના મસાજર પર જાતીય સતામણીનો આરોપ લગાવવામાં આવ્યો છે. મસાજર પર આઇસીસી ચેમ્પિયન્સ ટ્રોફી દરમિયાન લંડનની હોટલની મહિલાકર્મીએ જાતીય સતામણીનો ગંભીર આરોપ લગાવ્યો છે. આ આરોપ બાદ તેને તાત્કાલિક પાકિસ્તાન મોકલી દેવામાં આવ્યો હતો.